મનિકા એક જ ગેમ્સમાં સૌથી વધુ મેડલ જીતનાર મહિલા બની છે. ટીમ ઈવેન્ટ વખતે એણે વર્લ્ડ નંબર-4 અને ઓલિમ્પિક મેડલિસ્ટ ફેન્ગ તેન્વાઈને હરાવી એ સાથે જ મનિકાએ સૌનું ધ્યાન પોતાની તરફ આકર્ષિત કર્યું હતું. મનિકાની એ જીતે ટીમમાં નવો પ્રાણ પૂર્યો હતો અને ટીમે ગોલ્ડ મેડલ જીતીને ઈતિહાસ સર્જ્યો હતો. એ સાથે જ ભારતે આ હરીફાઈમાં સિંગાપોરના વર્ચસ્વનો અંત લાવી દીધો હતો. કોમનવેલ્થ ગેમ્સમાં આ પહેલાં સિંગાપોરની મહિલા ટીમ ક્યારેય હારી નહોતી.